ઘણી વખત આપણે શું ટ્રેન્ડમાં છે એને જ ફૉલો કરતા હોઈએ છીએ અને નાની-નાની ઍક્સેસરીઝને ભૂલી જતા હોઈએ છીએ જે આપણા આઉટફિટને એક એક્સ્ટ્રા લુક આપે છે. જેમ કે વેસ્ટ બૅન્ડ. વેસ્ટ બૅન્ડ એટલે કમર પર પહેરવાનો પટ્ટો. એમાં પણ ઘણી વરાઇટી આવે, જેમ કે સાઇઝથી લઈને ડિઝાઇન. જો તમે પાતળા હો તો તમને એકદમ પાતળો વેસ્ટ બૅન્ડ સારો લાગશે. જેમ કે રેડ શિફૉનની સાડી છે તો એના પર ગોલ્ડન પાતળી લાઇનનો પટ્ટો સારો લાગશે. જો વેસ્ટ બૅન્ડ પહેરવો હોય તો પાલવને પિન જરૂર મારવી, નહીં તો એનો લુક નહીં આવે. વેસ્ટ બૅન્ડ તમે વન-પીસ સાથે પણ પહેરી શકો. ડિઝાઇન સિલેક્ટ કરતાં આવડવી જોઈએ. જો વન-પીસ પર પહેરવો હોય તો ડાયમન્ડની પાતળી લાઇનવાળો સારો લાગે. સાડી પર પહેરવો હોય તો બે કે ત્રણ લેયરવાળો સારો લાગશે. તમારી બૉડીટાઇપ અનુસાર વેસ્ટ બૅન્ડની પસંદગી કરવી.